CELEX: 
Language: et
Date: 2019-03-07 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu määrust (EL) nr 540/2014 mootorsõidukite ja varusummutisüsteemide mürataseme kohta

SELETUSKIRI
            
            
               1.DELEGEERITUD ÕIGUSAKTI TAUST
            
            
               Hübriid- ja täiselektrisõidukid ehk nn vaiksed maanteesõidukid tekitavad märgatavalt vähem müra kui sisepõlemismootoriga sõidukid ning see on kasulik keskkonnale. Müra vähenemine on aga kõrvaldanud olulise helisignaali allika, mis hoiataks vähem kaitstud liiklejaid, eelkõige vaegnägijaid ja jalgrattureid sõiduki lähenemise, juuresoleku või eemaldumise eest.
            
            
               Tüübikinnitusnõuded, mida kohaldatakse M- ja N-kategooria sõidukite müra suhtes, on sätestatud määruses (EL) nr 540/2014
                  1
               . Kõnealuses määruses on müra suhtes kehtivad miinimumnõuded ette nähtud ka vaiksetele maanteesõidukitele paigaldatavate helihoiatussüsteemide (AVAS) jaoks, mille eesmärk on hoiatada vähem kaitstud liiklejaid nimetatud sõidukite läheduse eest. Need nõuded on sama üksikasjalikkusega juba kehtestatud UNECE eeskirjas nr 138 vaiksete maanteesõidukite tüübikinnituse kohta
                  2
               . 
            
            
               Nüüd on vaja ajakohastada määruses (EL) nr 540/2014 sätestatud helihoiatussüsteemi nõudeid, võttes arvesse UNECE eeskirja nr 138 muudatust 01, et parandada vähem kaitstud kasutajate ohutusmeetmeid, keelustades helihoiatussüsteemi pausifunktsiooni. Samal ajal täidab komisjon UNECE 1958. aasta kokkuleppest tulenevat õiguslikku kohustust kohaldada helihoiatussüsteemi nõudeid, mis on sätestatud muudatusseeriaga 01 muudetud UNECE eeskirjas nr 138, millega liit on ühinenud.
            
            
               Käesoleva õigusakti eesmärk ongi muuta määruse (EL) nr 540/2014 VIII lisa helihoiatussüsteemi suhtes kehtivate tehniliste nõuete ja katsemenetluste osas, osutades UNECE eeskirja nr 138 muudatusseeriale 01.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Seda õigusakti ette valmistades konsulteeris komisjon nõuetekohaselt ekspertide tasandil asjaomaste tööstusharu sidusrühmade, sotsiaalpartnerite ja liikmesriikide ekspertidega.
            
            
               Selle õigusakti üle peeti parema õigusloome portaalis avalik konsultatsioon 13. detsembrist 2018 kuni 10. jaanuarini 2019; saadi üks positiivne kommentaar, mida ka arvesse võeti.
            
            
               Peale selle avaldati WTO veebilehel 13. detsembrist 2018 kuni 11. veebruarini 2019 ELi tehniliste kaubandustõkete teade; selle kohta kommentaare ei saadud.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               (a)Õiguslik alus
            
            
               Käesoleva delegeeritud õigusakti õiguslik alus on Euroopa Parlamendi ja nõukogu 16. aprilli 2014. aasta määruse (EL) nr 540/2014 (mootorsõidukite ja varusummutisüsteemide mürataseme kohta, millega muudetakse direktiivi 2007/46/EÜ ja tunnistatakse kehtetuks direktiiv 70/157/EMÜ) artikkel 9.
            
            
               (b)Vahendi valik
            
            
               Määruse (EL) nr 540/2014 muutmiseks on asjakohane vahend määrus.
            
            
               KOMISJONI DELEGEERITUD MÄÄRUS (EL) …/…,
            
            
               7.3.2019,
            
            
               millega muudetakse Euroopa Parlamendi ja nõukogu määrust (EL) nr 540/2014 mootorsõidukite ja varusummutisüsteemide mürataseme kohta
            
            
               (EMPs kohaldatav tekst)
            
         
         
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 16. aprilli 2014. aasta määrust (EL) nr 540/2014 mootorsõidukite ja varusummutisüsteemide mürataseme kohta, millega muudetakse direktiivi 2007/46/EÜ ja tunnistatakse kehtetuks direktiiv 70/157/EMÜ,
                  3
                eelkõige selle artikli 8 teist lõiku ja artiklit 9,
            
            
               ning arvestades järgmist:
            
            
               (1)Määruses (EL) nr 540/2014 on sätestatud ELi tüübikinnituse nõuded uutele M-kategooria (reisijate veoks ettenähtud sõidukid) ja N-kategooria (kaupade veoks ettenähtud sõidukid) sõidukitele seoses nende müratasemega. Nimetatud määruses on sätestatud ka meetmed, mis käsitlevad hübriid- ja täiselektrisõidukite helihoiatussüsteemi ja on suunatud vähem kaitstud liiklejate hoiatamiseks.
            
            
               (2)Euroopa Parlamendi ja nõukogu direktiivi 2007/46/EÜ
                  4
                I lisa kohane teabedokument, mis käsitleb sõiduki ELi tüübikinnitust seoses lubatud müratasemega, tuleks läbi vaadata, et võtta arvesse helihoiatussüsteemi täpsustatud nõudeid.
            
            
               (3)Tulenevalt sellest, et ÜRO Euroopa Majanduskomisjoni (UNECE) sõidukieeskirjade ühtlustamise ülemaailmse foorumi 171. istungjärgul võeti vastu vaiksete maanteesõidukite tüübikinnitust käsitleva ÜRO eeskirja nr 138 muudatusseeria 01, tuleks läbi vaadata määruse (EL) nr 540/2014 VIII lisa, et keelustada sõiduki helihoiatussüsteemi pausifunktsioon.
            
            
               (4)Määrust (EL) nr 540/2014 tuleks seetõttu vastavalt muuta.
            
            
               (5)Kuna käesolev määrus sisaldab kohandust, mis kajastab helihoiatussüsteemi pausifunktsiooni suhtes kehtivaid nõudeid, mida UNECE 1958. aasta kokkuleppe alusel juba kohaldatakse, ja kuna määrusega nähakse ette vajalikud üleminekusätted selle kohaldamiseks aastast 2019, peaks määrus jõustuma kiireimas korras,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EL) nr 540/2014 I ja VIII lisa muudetakse käesoleva määruse lisa kohaselt.
            
            
               Artikkel 2
            
            
               Käesolev määrus jõustub kolmandal päeval pärast selle avaldamist Euroopa Liidu Teatajas.
            
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 7.3.2019
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        Euroopa Parlamendi ja nõukogu 16. aprilli 2014. aasta määrus (EL) nr 540/2014 mootorsõidukite ja varusummutisüsteemide mürataseme kohta, millega muudetakse direktiivi 2007/46/EÜ ja tunnistatakse kehtetuks direktiiv 70/157/EMÜ (ELT L 158, 27.5.2014, lk 131).
               
               
                  
                     (2)
                  
                        Ühinenud Rahvaste Organisatsiooni Euroopa Majanduskomisjoni (UNECE) eeskiri nr 138: ühtsed sätted, mis käsitlevad vaiksete maanteesõidukite tüübikinnitust seoses nende vähendatud müraga [2017/71] (ELT L 9, 13.1.2017, lk 33).
               
               
                  
                     (3)
                  
                        ELT L 158, 27.5.2014, lk 131.
               
               
                  
                     (4)
                  
                        Euroopa Parlamendi ja nõukogu 5. septembri 2007. aasta direktiiv 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv) (ELT L 263, 9.10.2007, lk 1). 
               
            
      
    ---documentbreak--- 
      
         
         
            
               LISA
            
            
            
               Määrust (EL) nr 540/2014 muudetakse järgmiselt.
            
            
               1)
                     I lisa 1. liidet muudetakse järgmiselt:
            
            
               a) punkt 12.8 jäetakse välja;
            
            
               b)
                     lisatakse punkt 12.9 järgmises sõnastuses:
            
            
               „12.9. Sõiduki helihoiatussüsteem
            
            
               12.9.1. Sõidukitüübi tüübikinnitusnumber seoses müratasemega UNECE eeskirja nr 138 (1) kohaselt 
            
            
               või
            
            
               12.9.2. Täielik viide määruse (EL) nr 540/2014 (1) kohaselt mõõdetud sõiduki helihoiatussüsteemi mürataseme katsetulemustele.“
            
            
               2) VIII lisa muudetakse järgmiselt:
            
            
               a)
                     I jaotis asendatakse järgmisega:
            
            
               „I jaotis
            
            
               Käesolevas lisas sätestatakse hübriid- ja täiselektrisõidukite helihoiatussüsteemi käsitlevad meetmed.
            
            
               I.1. Olenemata punkti I.2 alapunktidest a ja b ning punkti I.3 alapunktidest a ja b kohaldatakse II jaotise sätteid sõiduki helihoiatussüsteemi suhtes, mis on paigaldatud: 
            
            
               a) mis tahes tüüpi sõidukisse, mis on saanud tüübikinnituse enne 1. juulit 2019;
            
            
               b) mis tahes uude sõidukisse, mille aluseks on punktis a osutatud sõidukitüüp ja mis on registreeritud enne 1. juulit 2021.
            
            
               I.2. Olenemata punkti I.3 alapunktidest a ja b kohaldatakse III jaotise sätteid sõiduki helihoiatussüsteemi suhtes, mis on paigaldatud: 
            
            
               a) mis tahes tüüpi sõidukisse, mis on saanud tüübikinnituse enne 1. juulit 2019, kui tootja seda soovib; 
            
         
         
            
               b) mis tahes uude sõidukisse, mille aluseks on punktis a osutatud sõidukitüüp; 
            
            
               c) mis tahes tüüpi sõidukisse, mis on saanud tüübikinnituse alates 1. juulist 2019, kuid enne 1. septembrit 2021; 
            
            
               d) mis tahes uude sõidukisse, mille aluseks on punktis c osutatud sõidukitüüp ja mis on registreeritud enne 1. septembrit 2023.
            
            
               I.3. IV jaotise sätteid kohaldatakse sõiduki helihoiatussüsteemi suhtes, mis on paigaldatud:
            
            
               a) mis tahes tüüpi sõidukisse, mis on saanud tüübikinnituse enne 1. septembrit 2021, kui tootja seda soovib;
            
            
               b) mis tahes uude sõidukisse, mille aluseks on punktis a osutatud sõidukitüüp;
            
            
               c) mis tahes tüüpi sõidukisse, mis on saanud tüübikinnituse 1. septembril 2021 või hiljem; 
            
            
               d) mis tahes uude sõidukisse, mille aluseks on punktis c osutatud sõidukitüüp; 
            
            
               e) kõikidesse uutesse sõidukitesse, mis registreeritakse 1. septembril 2023 või hiljem.“;
            
            
               b)
                     lisatakse IV jaotis järgmises sõnastuses:
            
            
               „IV jaotis
            
            
               Kohaldatakse III jaotise sätteid, välja arvatud punkti III.2 alapunkti b. Lisaks kohaldatakse ka järgmist:
            
            
               Lüliti
            
            
               Mehhanism, mis võimaldab juhil peatada sõiduki helihoiatussüsteemi töö („pausifunktsioon“), peab vastama UNECE eeskirja nr 138 algversiooni 1. täienduse 01-seeria muudatuste punkti 6.2.6 nõuetele (ELT L 204, 5.8.2017, lk 112).“